**AVA - Akademija za vizualne umetnosti**

AVA izvaja napredne študijske programe sodobnih vizualnih kreativnih praks. Naše poslanstvo je vzpodbujanje rasti in razvoja študentov v vrhunske, samozavestne in suverene umetniške ustvarjalce, ki hodijo v korak z evropskimi in svetovnimi umetniškimi trendi.

Z vzpodbujanjem individualnih vizij ter ustvarjalne odličnosti se je AVA, preko 11 generacij študentov, uveljavila kot močna in uspešna inštitucija, prepoznavna po svojem prispevku skupnostim, ki jim služi. Študij na AVI temelji na eksperimentiranju, raziskovanju, reševanju problemov ter interdisciplinarnem sodelovanju, ki se napaja iz gobalne informiranosti in ozaveščenosti. Študijski proces na AVI strateško združuje praktične ustvarjalne postopke z zgodovino in teorijo vizualnih umetnosti, kar študentom zagotovi trdne temelje tako za kreativne kariere v sferah likovne umetnosti, gledališča, filma, videa in fotografije, kakor tudi za nadaljevanje študija na podiplomski ravni.

AVA s svojim programom deluje v skladu z Zakonom o visokem šolstvu Republike Slovenije, vsi programi so akreditirani (NAKVIS) in javno veljavni.

**Vizualne umetnosti**

         slikarstvo

         skulptura

         performans

         instalacija

         fotografija–fotomedia

         3d oblikovanje

         računalniško upodabljanje

         animacija-animatronika

         film/video

         flmska, gledališka in TV scenografija

         kostumografija

         izdelava lutk

         novi mediji

         režija

**Študijski programi**

  **Likovna umetnost**

  **Konceptualizacija prostora**

Študij na AVI je izrazito interdisciplinarno naravnan, osebni pristop vrhunske ekipe predavateljev, mednarodno priznanih umetnikov in teoretikov, podpira kreativnost in individualnost vsakega posameznega študenta.

Program in delo AVE jasno odstopata od siceršnje prakse v Sloveniji pa tudi širšem srednjeevropskem prostoru, saj študentom zagotavljata številne prednosti:

         obseg vodenega študija: 1.200 ur/leto,

         visoki standardi šolanja: 1 predavatelj na 10 študentov, zagotovljen osebni prostor vsakega študenta, delavnice, tehniča podpora...,

         tesna povezanost in prepletenost praktičnega in teoretičnega dela študija,

         interdisciplinarnost: umetniška dela in/ali projekti študentov nastajajo s hkratno uporabo različnih umetniših prvin,

         predavatelji pri študentih vzpodbujajo kreativnost ter razvoj individualnih načinov izražanja,

         sistem osebnih skrbnikov (tutorjev) študentom zagotavlja individualen pristop ter vzpodbuja vzajemno ambicijo  za razvoj in uspeh,

         celodnevno vodeno ateljejsko delo ter osebni delovni prostor (atelje) v primernih prostorih, z vso infrastrukturo, na odlični lokaciji.

Vse to AVA študentom zagotavlja že od začetka specializiranega študija vizualnih umetnosti (Konceptualizacija prostora, Likovna umetnost), na katerega se lahko neposredno vpišejo vsi z jasno ciljno usmeritvijo in kakovostnim portfoliom.

**Konceptualizacija prostora / CS (Časovni mediji)**

**15 razpisanih mest za redni/izredni študij**

Konceptualizacija prostora je 3 letni dodiplomski študij, ki temelji na vizualnih praksah in združuje prvine likovne umetnosti, arhitekture, fotografije, filma, videa in gledališča. Skozi študij študente spodbujamo k prevzemanju popolnega nadzora nad vsemi vizualnimi, pa tudi drugimi zaznavnimi vidiki produkcije, z možnostjo njihove izpeljave v različne realizacijske oblike in/ali vsebine.

Študij združuje uporabo novih teorij in tehnologij ter njihovo prepletanje z uveljavljenimi praksami, kot so objektivna prostorska obravnava s poudarkom na času/trajanju, prenos idej v vizualne medije (film video, gledališče), izdelava 3D modelov (maket), izdelava »story boardov« ipd. Namenjen je vsem, ki želijo pridobiti znanja o uporabi prostora in dogodka v njem, na področjih:

         filmske in video režije in scenografije,

         gledališke in lutkovne režije in scenografije,

         TV scenografije,

         animacije,

         filma,

         videa in

         performansa.

Letnik obsega 1.200 koordiniranih ur študija, od tega je približno 70%  praktičnega dela.

Možen je tudi študij ob delu.

**Potek študija**

V prvem letniku specializacije se študenti, skozi projekno delo na individualni ravni, seznanijo z vsemi prvinami in načini snovanja ter ustvarjanja prostora, v katerem se odvija filmsko snemanje, televizijsko snemanje (studio), gledališka predstava ali performans.

V naslednjih dveh letih (drugi in tretji letniku) je študentom na voljo več možnosti pristopanja k podanim ali izbranim temam. V okviru programa se namreč sami odločajo za projekte in njihovo izvedbo, s čimer sami določajo smer lastnega razvoja v filmski in video režiji in scenografiji, gledališki režiji in scenografiji, koncpiranju televizijskih oddaj, kostumografiji, 2D ali 3D animaciji.

**Vpisni pogoji**

Kandidati, ki morajo biti stari najmanj 18 let, se predstavijo s svojimi dosedanjimi deli (portfolio), kot so risbe, slike, tridimenzionalna dela, fotografije; dela, ki se nanašajo na film, video, gledališče, animacijo, računalniška dela. Na podlagi predstavljenih del z vsakim kandidatom opravimo pogovor.

Kandidati, ki nimajo zaključene srednje šole so izjemoma lahko sprejeti na podlagi njihove umetniške nadarjenosti, kot to določa pravilnik o vpisu.

Več informacij o vpisnih pogojih na [www.ava.si](http://www.ava.si/)

**15 razpisanih mest za redni/izredni študij**

**Likovna umetnost FA**

Interdisciplinarni 3 letni dodiplomski študij likovne umetnosti omogča fleksibilen pristop in je prilagojen hitrim spremembam kulturnega in družbenega okolja današnjega postindustrijskega časa ter ne pristaja na razslojevanje znotraj osnovnih likovnih praks.

Študente spodbujamo k raziskovanju možnih pristopov ter črpanju iz najrazličnejših vizualnih disciplin: slikarstva, kiparstva, inštalacije, foto medija, računalniškega upodabljanja, filma, videa, performansa. V obsežni sferi likovnih praks študenti sami izbirajo medij in/ali način za realizacijo svojih idej in kreativnih ciljev.

Namen študija je skozi praktično delo ter raziskovanje medijskih form in praks razvijati potenciale vsakega študenta. Študij Likovne umetnosti na AVI je namenjen vsem, ki želijo delovati na širšem likovnem področju od slikarstva, kiparstva, inštalacije, performansa, do filma, videa in novih medijev.

Študij združuje uporabo novih teorij in tehnlogij z uveljavljenimi praksami, kot so obektivno risanje, slikanje, modeliranje, fotografija, film in video, inštalacija, performans, računalniško upodabljanje (2D, 3D).

Letnik obsega 1.200 koordiniranih ur študija, od tega je približno 70 % praktičnega dela.

Možen je tudi študij ob delu.

**Potek študija**

V prvi fazi študija (prvi letnik) se študenti podrobno seznanijo z likovnimi praksami in načini likovnega izražanja skozi risanje, slikanje modeliranje, fotografijo, računalniško upodabljanje video in film.

V prihodnjih dveh letih (drugi in tretji letnik) je študentom na voljo več možnosti pristopanja k podanim ali izbranim temam. V okviru programa se namreč sami odločajo za projekte in njihovo izvedbo, s čimer sami določajo smer lastnega razvoja v eni od likovnih disciplin; AVA študente vzpodbuja k interdisciplinarnemu pristopu: film in video, inštalacija, kombinacija 2D in 3D.

**Poudarki**

Študenti se sezanijo s podobnostmi in razlikami med posameznimi likovnimi praksami. Študij se osredotoča na razvijanje široke palete pristopov, procesov in načinov realizacije likovnih del ter možnosti prepletanja in kombiniranja različnih umetniških praks v kontekstu likovnega dela.

**Vpisni pogoji**

Kandidati, ki morajo biti stari najmanj 18 let, se predstavijo s svojimi dosedanjimi deli (portfolio), kot so risbe, slike, tridimenzionalna dela, fotografije; dela, ki se nanašajo na film, video, gledališče, animacijo, računalniška dela. Na podlagi predstavljenih del z vsakim kandidatom opravimo pogovor.

Kandidati, ki nimajo zaključene srednje šole so izjemoma lahko sprejeti na podlagi njihove umetniške nadarjenosti, kot to določa pravilnik o vpisu.

Več informacij o vpisnih pogojih na [www.ava.si](http://www.ava.si/)

**15 razpisanih mest za redni/izredni študij**

**AVA – Akademija za vizualne umetnosti**

**E-pošta:****info@ava.si**

**GSM: 070/701-606**

**Tel: 01/42-55-006**

[**Www.ava.si**](http://www.ava.si/)